
17. zasadnutie							Bod programu MZ č.: 3
MZ mesta Trnava							Materiál č.: 4
16. 9. 2025
Zriadenie vecného bremena na uloženie VN a NN  rozvodov a odkúpenie pozemku pod trafostanicou v rámci stavby „Rezidencia – B. S. Timravy“ v Trnave (BOTRAN, s.r.o.) Uznesenie č. 1
Návrh predkladá:						      Návrh spracoval:
Majetková komisia MZ					      Mgr. Gabriela Bučányová								      Odbor majetkový
Spracované: 2. 9. 2025
Zodpovedá: JUDr. Jana Tomašovičová, vedúca odboru majetkového MsÚ
Číslo spisu: 45998/2025

Návrh uznesenia
Mestské zastupiteľstvo mesta Trnava po prerokovaní:
1. Súhlasí  
s použitím pozemkov vo vlastníctve Mesta Trnava v k. ú. Trnava parcela registra „C“ č. 8939/2, 8946/1, 8946/3, 6309/3, parcela registra „E“ č. 747/20 na uloženie inžinierskych sietí VN a NN rozvodov a parcela registra „E“ 976 na uloženie inžinierskych sietí VN a NN rozvodov a vybudovanie trafostanice v súvislosti so stavbou „Rezidencia – B. S. Timravy“ v Trnave pre účely vydania stavebného povolenia a podľa projektovej dokumentácie odsúhlasenej stavebným úradom pre žiadateľa t. j. BOTRAN, s. r. o., Oravská 10, 821 09 Bratislava, IČO: 53 364 694 
2. Rozhoduje
v súlade s § 3 ods. 5 písm. w) a § 4 ods. 1 písm. c) Zásad hospodárenia a nakladania s majetkom Mesta a s majetkom štátu, ktorý Mesto užíva o trvalej prebytočnosti nehnuteľného majetku: pozemku pod budúcou trafostanicou, ktorá bude vo vlastníctve Západoslovenskej distribučnej, a. s. spolu s jej ochranným pásmom s predpokladanou výmerou cca 35,40 m, ako časť parcely registra „E“ č. 976 s celkovou výmerou 10641 m2 evidovaná na mape určeného operátu, zapísaná na liste vlastníctva LV č. 5000 (parcela registra „C“ č. 6295/1 – nezaložená na LV), nachádzajúcom sa v k. ú. Trnava, obec Trnava, okres Trnava z dôvodu, že mesto pozemok nebude môcť využívať z dôvodu existencie budúcej stavby, ktorá bude vo vlastníctve Západoslovenskej distribučnej, a. s. a zároveň mesto získa protihodnotu vo forme kúpnej ceny za predaj majetku
3. Schvaľuje
a) zriadenie odplatného časovo neobmedzeného vecného bremena na pozemkoch vo vlastníctve Mesta Trnava v k. ú. Trnava, ako povinného z vecného bremena, podľa dokumentácie schválenej stavebným úradom:
· Parcela registra „C“ č. 8939/2, druh pozemku zastavaná plocha a nádvorie s celkovou výmerou 8246 m2, zapísaná na LV č. 5000, na uloženie VN rozvodu
· Parcela registra „C“ č. 8946/1, druh pozemku zastavaná plocha a nádvorie s celkovou výmerou 2668 m2, zapísaná na LV č. 5000, na uloženie VN rozvodu
· Parcela registra „C“ č. 8946/3, druh pozemku ostatná plocha s celkovou výmerou 62 m2, zapísaná na LV č. 5000, na uloženie VN rozvodu
· Parcela registra „C“ č. 6309/3, druh pozemku ostatná plocha s celkovou výmerou 305 m2, zapísaná na LV č. 5000, na uloženie VN rozvodu
· Parcela registra „E“ č. 747/20 s výmerou 1179 m2, evidovaná na mape určeného operátu, zapísaná na LV č. 11228 (parcela registra „C“ č. 8945 a 6311/3 – nezaložené na LV), na uloženie VN a NN rozvodov
· Parcela registra „E“ č. 976 s výmerou 10641 m2, evidovaná na mape určeného operátu, zapísaná na LV č. 5000 (parcela registra „C“ č. 6295/1 – nezaložená na LV), na uloženie VN a NN rozvodov,
prípadne na iných častiach pozemkov, určených porealizačným geometrickým plánom na vyznačenie vecného bremena po zrealizovaní stavby „Rezidencia – B. S. Timravy“ v Trnave, pre účely vydania stavebného povolenia podľa projektovej dokumentácie schválenej v stavebnom konaní v prospech spoločnosti Západoslovenská distribučná, a.s., Čulenova 6, 816 47 Bratislava, IČO: 36 361 518 a v prospech každodobého vlastníka sietí ako oprávneného z vecného bremena. Odplatou za zriadenie vecného bremena je suma 772,44 eura (386,22 eura + 386,22 eura = 772,44 eura), ktorej platiteľom bude investor stavby t. j. BOTRAN, s. r. o., Oravská 10, 821 09 Bratislava, IČO: 53 364 694 zároveň investor stavby umožní spoločnosti TT-IT, s.r.o., Trhová 2, 917 01 Trnava, IČO: 44 102 771  pripokládku chráničiek pre optickú sieť TOMNET v celej dĺžke výkopov.

Vecné bremeno spočíva v povinnosti Povinného z vecného bremena strpieť na zaťaženej nehnuteľnosti:
· [bookmark: _Hlk160707979]zriadenie a uloženie Elektroenergetického zariadenia - VN a NN káblov v rozsahu Geometrického plánu,
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy Elektroenergetického zariadenia - VN a NN káblov, a ich odstránenie, v rozsahu Geometrického plánu,  
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie Elektroenergetického zariadenia – VN a NN káblov v nevyhnutnej miere v  rozsahu zaťaženej nehnuteľnosti vyznačenom na GP.
Návrh do katastra nehnuteľností a náklady s tým spojené znáša investor stavby t. j. BOTRAN, s. r. o., Oravská 10, 821 09 Bratislava, IČO: 53 364 694
Skrinka na uloženie technológií, na VN rozvode bude umiestnená na pozemku mesta, parcela reg. „E“ č. 976, evidovaná na mape určeného operátu, zapísaná na LV č. 5000 (parcela registra „C“ č. 6295/1 – nezaložená na LV), v dotyku budúcej trafostanice. Na skrinku nebude zriadené vecné bremeno, nakoľko sa bude nachádzať na pozemku, ktorý bude tvoriť ochranné pásmo trafostanice a bude sa odpredávať vlastníkovi elektroenergetického zariadenia. 

b) spôsob prevodu vlastníctva vlastníctva nehnuteľného majetku mesta z dôvodu hodného osobitného zreteľa v zmysle § 9a,  ods. 15 písm. f) zákona č. 138/1991 Z. z. o majetku obcí v znení neskorších predpisov a v znení § 5 ods. 2. písm. a), i) a n) Zásad hospodárenia a nakladania s majetkom Mesta a s majetkom štátu, ktorý Mesto užíva spočívajúci v tom, že predaj pozemku bude s malou výmerou do 200 m2 (predpokladaná výmera pozemku podľa projektovej dokumentácie predstavuje 35,40 m2), zároveň nie je predpoklad, že by predmetný pozemok mohol využívať niekto iný ako vlastník elektroenergetického zariadenia, ktoré na ňom bude postavené a súčasne bude zabezpečené využívanie rozvodov inžinierskych sietí – elektrickej sústavy:
- novozniknutý pozemok (predpokladaná veľkosť pozemku pod budúcou trafostanicou, ktorá bude vo vlastníctve Západoslovenskej distribučnej, a. s. spolu s jej ochranným pásmom predstavuje výmeru cca 35,40 m2) parcela registra „E“ č, 976 s celkovou výmerou 10641 m2 evidovaná na mape určeného operátu, zapísaná na liste vlastníctva LV č. 5000 (parcela registra „C“ č. 6295/1 – nezaložená na LV) v k. ú. Trnava, v meste Trnava, s finančným vyrovnaním v prospech Mesta Trnava za cenu stanovenú znaleckým posudkom do výlučného vlastníctva spoločnosti Západoslovenská distribučná, a.s., Čulenova 6, 816 47 Bratislava, IČO: 36 361 518 nadpolovičnou väčšinou prítomných poslancov mestského zastupiteľstva.
Zásady hospodárenia a nakladania s majetkom Mesta a s majetkom štátu, ktorý Mesto užíva, sú verejne dostupné na https://www.trnava.sk/stranka/zasady-hospodarenia a vyhlasuje, že uvedený dôvod hodný osobitného zreteľa je v súlade s týmito Zásadami. 
Všetky požiadavky zákonnej úpravy boli splnené.
4. Ukladá
Mestskému úradu v Trnave
a) Odbor majetkový:  
Postúpiť na odbor právny podklady na vypracovanie zmlúv o budúcich zmluvách podľa bodu 2. tohto uznesenia
Termín: 15. 10. 2025
b) Odbor právny:
Pripraviť zmluvy o budúcich zmluvách v zmysle bodu 2. tohto uznesenia a predložiť na podpis druhej a tretej strane
Termín:  do  31. 12. 2025
c) Po zrealizovaní a odovzdaní porealizačného zamerania stavby uzatvoriť zmluvu o zriadení vecného bremena a kúpnu zmluvu a predložiť na podpis druhej a tretej strane
Termín: do 60 dní po predložení porealizačného geometrického plánu
Hlasovanie 
Za:                                 .................
Proti:                              .................
Zdržal sa hlasovania:        .................
Nehlasoval:                     .................
Z celkového počtu 31 poslancov bolo neprítomných .......... poslancov. 
Uznesenie bolo prijaté. 


Dôvodová správa
Mesto Trnava, MsÚ v Trnave obdržal dňa 04.08.2025 žiadosť spoločnosti BOTRAN, s.r.o., Oravská 10, 821 09 Bratislava, IČO: 53 364 694, o zriadenie vecného bremena na mestských pozemkoch z dôvodu vybudovania inžinierskych sietí k stavbe „Rezidencia – B. S. Timravy“  pre účely vydania stavebného povolenia. Predmetná žiadosť bola následne telefonicky doplnená o žiadosť o kúpu pozemku pod budúcou trafostanicou.
Odbor majetkový k predmetnému uvádza, že dňa 25.06.2024 Mestské zastupiteľstvo mesta Trnava uznesením č. 479/2024 súhlasilo s použitím mestských pozemkov za účelom umiestnenia trafostanice a distribučných rozvodov VN a NN v súvislosti so stavbou „REZIDENCIA – B. S. Timravy“ v Trnave pre účely vydania územného rozhodnutia. 
Riešenie rozvodov inžinierskych sietí a umiestnenie novej trafostanice bolo pred podaním žiadosti konzultované s budúcim vlastníkom elektroenergetických zariadení  t. j. Západoslovenskou distribučnou, a. s.
Jedná sa o nasledovné pozemky v k. ú. Trnava, meste Trnava:
· Parcela registra „C“ č. 8939/2, druh pozemku zastavaná plocha a nádvorie s celkovou výmerou 8246 m2, zapísaná na LV č. 5000, na uloženie VN rozvodu
· Parcela registra „C“ č. 8946/1, druh pozemku zastavaná plocha a nádvorie s celkovou výmerou 2668 m2, zapísaná na LV č. 5000, na uloženie VN rozvodu
· Parcela registra „C“ č. 8946/3, druh pozemku ostatná plocha s celkovou výmerou 62 m2, zapísaná na LV č. 5000, na uloženie VN rozvodu
· Parcela registra „C“ č. 6309/3, druh pozemku ostatná plocha s celkovou výmerou 305 m2, zapísaná na LV č. 5000, na uloženie VN rozvodu
· Parcela registra „E“ č. 747/20 s výmerou 1179 m2, evidovaná na mape určeného operátu, zapísaná na LV č. 11228 (parcela registra „C“ č. 8945 a 6311/3 – nezaložené na LV), na uloženie VN a NN rozvodov
· Parcela registra „E“ č. 976 s výmerou 10641 m2, evidovaná na mape určeného operátu, zapísaná na LV č. 5000 (parcela registra „C“ č. 6295/1 – nezaložená na LV), na uloženie VN a NN rozvodov a vybudovanie trafostanice 
Podľa postupu v § 20 ods. 1 Zásad hospodárenia a nakladania s majetkom Mesta a s majetkom štátu, ktorý Mesto užíva v znení neskorších doplnkov (ďalej len "Zásad") je možné umiestňovať podzemné vedenia rozvodov inžinierskych sietí na pozemkoch vo vlastníctve mesta tak, že na takéto pozemky bude zriadené odplatné časovo neobmedzené vecné bremeno v prospech vlastníka, príp. prevádzkovateľa siete resp. každodobého vlastníka siete za podmienky poskytnutia jednorazovej odplaty za obmedzenie užívania nehnuteľnosti. 
Podľa § 20 ods. 5 „Zásad“ vecné bremeno môže byť zriadené ako bezodplatné len v prípade, ak o tom rozhodne mestské zastupiteľstvo.
Vecné bremeno spojené s uložením VN a NN káblov bude zriadené v prospech vlastníka siete t.j. spoločnosť Západoslovenská distribučná, a.s., Čulenova 6, 816 47 Bratislava, IČO: 36 361 518. Vecné bremeno spočíva v povinnosti Povinného z vecného bremena t. j. Mesta Trnava strpieť na zaťaženej nehnuteľnosti v rozsahu vyznačenom v Geometrickom pláne ako koridor vecných bremien:
· zriadenie a uloženie Elektroenergetického zariadenia - VN a NN káblov a to v rozsahu Geometrického plánu,
· užívanie, prevádzkovanie, údržbu, opravy, rekonštrukcie, modernizácie a akékoľvek iné stavebné úpravy Elektroenergetického zariadenia - VN a NN káblov, a jeho odstránenie, a to v rozsahu Geometrického plánu,  
· vstup osôb a vjazd vozidiel, strojov a iných mechanizmov Oprávneného z vecného bremena z dôvodu prevádzky, údržby, opráv a rekonštrukcie Elektroenergetického zariadenia – VN a NN káblov v nevyhnutnej miere v rozsahu zaťaženej nehnuteľnosti vyznačenom v GP
Návrh  do  katastra  nehnuteľností  podá investor stavby t. j. spoločnosti BOTRAN. s.r.o., Oravská 10, 821 09 Bratislava, IČO: 53 364 694, ktorý bude zároveň platiteľom  odplaty za zriadenie vecného bremena.
TT-IT, s.r.o., so sídlom, Ulica Trhová 2, 917 00 Trnava, ako správca metropolitnej optickej siete Tomnet, vo svojom vyjadrení požaduje pripokládku HDPE chráničky (priemer 40 mm) pre potreby mestskej optickej siete Tomnet v rámci celej realizácie VN a NN rozvodov súvisiacich so stavbou „Rezidencia – B. S. Timravy“ v Trnave.
Na základe § 20 ods. 3 „Zásad“ výška odplaty za zriadenie vecného bremena pre rozvody inžinierskych sietí (v tomto prípade elektriny v zastavanom území mesta), aj v prípade umožnenia pripokládky chráničiek je stanovená podľa dĺžky siete nasledovne:
· odplata za zriadenie vecného bremena z dôvodu realizácie NN rozvodu po pozemkoch Mesta Trnava bude predstavovať sumu 386,22 eura pri dĺžke siete 86 m,
· a odplata za zriadenie vecného bremena z dôvodu realizácie VN rozvodu bude predstavovať sumu 386,22 eura pri dĺžke siete 90,00 m.
Skrinka na uloženie technológií, na VN rozvode bude umiestnená na pozemku mesta, parcela reg. „E“ č. 976, evidovaná na mape určeného operátu, zapísaná na LV č. 5000 (parcela registra „C“ č. 6295/1 – nezaložená na LV), v dotyku budúcej trafostanice. Na skrinku sa nebude zriaďovať vecné bremeno, nakoľko sa bude nachádzať na pozemku, ktorý bude tvoriť ochranné pásmo trafostanice a bude sa odpredávať vlastníkovi elektroenergetického zariadenia.
Nová navrhovaná trafostanica bude umiestnená na pozemku vo vlastníctve Mesta Trnava na parcele registra „E“ č. 976 s výmerou 10641 m2 evidovaná na mape určeného operátu, zapísaná na LV č. 5000 (parcela registra „C“ č. 6295/1 – nezaložená na LV) v k. ú. Trnava. Pozemok pod trafostanicou spolu s jej ochranným pásmom, podľa projektovej dokumentácie predstavuje výmeru cca 35,40 m2.
Prevod majetku – t. j. predaj pozemku pod novonavrhovanou trafostanicou, ktorá bude vo vlastníctve Západoslovenskej distribučnej, a. s., z dôvodu hodného osobitného zreteľa je možný v zmysle § 9a, ods. 15 písm. f) zákona č. 138/1991 Z. z. o majetku obcí v znení neskorších predpisov.  Mestské zastupiteľstvo podľa § 9 ods. 2 písm. a) zákona o majetku obcí schvaľuje trojpätinovou väčšinou všetkých poslancov spôsob prevodu majetku obce z dôvodu hodného osobitného zreteľa, vrátane vyčíslenia všeobecnej hodnoty prevádzaného majetku mesta a súčasne vrátane zdôvodnenia osobitného zreteľa prevodu v zmysle § 5 ods. 2. písm. a), i) a n) „Zásad“ spočívajúci v tom, že predaj pozemku bude s malou výmerou do 200 m2 (predpokladaná výmera pozemku podľa projektovej dokumentácie predstavuje 35,40 m2), zároveň nie je predpoklad, že by predmetný pozemok mohol využívať niekto iný ako vlastník elektroenergetického zariadenia a súčasne bude zabezpečené využívanie rozvodov inžinierskych sietí – elektrickej sústavy.
Pri predaji pozemku pod trafostanicou, žiadateľ je povinný zabezpečiť vyhotovenie geometrického plánu na odčlenenie predmetnej parcely a Mesto Trnava zabezpečí vyhotovenie znaleckého posudku. Náklady spojené s vyhotovením znaleckého posudku sa pripočítajú k cene pozemku. 
Predbežná hodnota pozemku bola zistená porovnaním, na základe znaleckého posudku č. 9/2024, ktorý bol vypracovaný pre určenie hodnoty pozemku pod trafostanicou na Ulici Ľaliovej v Trnave. Jednotková všeobecná hodnota pozemku bola vyčíslená na sumu 106,83 eura/m2.
Prevod pozemku bude možné schváliť dvomi samostatnými zasadnutiami mestského zastupiteľstva. Na prvom zasadnutí bude schválený spôsob prevodu a prebytočnosť majetku. Druhé zasadnutie bude schvaľovať samotný prevod.
Z dôvodu, že pozemok pod budúcou trafostanicou nebude môcť byť inak využitý bude pre  mesto prebytočný. V zmysle § 4 ods. 4 Zásad, o prebytočnosti majetku mesta rozhodne príslušný orgán mesta najneskôr pri schvaľovaní majetkového úkonu t. j. o predaji pozemku.

Zámer previesť majetok takýmto spôsobom a všeobecnú hodnotu prevádzaného majetku obec zverejní na úradnej tabuli, na svojom webovom sídle, a iným vhodným spôsobom najmenej 15 dní pred schvaľovaním prevodu.
Návrh  do  katastra  nehnuteľností  podá investor stavby t. j. spoločnosti BOTRAN. s.r.o., Oravská 10, 821 09 Bratislava, IČO: 53 364 694, ktorý bude zároveň platiteľom  odplaty za kúpu pozemku pod novonavrhovanou trafostanicou.

K predloženej žiadosti sa vyjadril odbor územného rozvoja a koncepcií. Vo svojom stanovisku uvádza, že k predmetnej stavbe „Rezidencia – B. S. Timravy“ v Trnave, Rozšírenie distribučných rozvodov a nová trafostanica“ bolo vydané záväzné stanovisko č. OÚRaK/2443-4568/2025/Hn zo dňa 13.03.2025. Z predmetného stanoviska vyplynuli najmä nasledovné podmienky:
· novú trafostanicu je potrebné realizovať v čo najmenšom vonkajšom prevedení (pôdorysnom a výškovom), z architektonického hľadiska sa preferuje realizovať trafostanicu ako polozapustený objekt
· objekt trafostanice umiestniť čo najbližšie k miestnej komunikácii tak, aby stavba nezasahovala do koreňových priestorov stromov ani do ich korún
Majetková komisia na svojom zasadnutí dňa 20.08.2025 vyššie uvedené prerokovala a odporučila mestskému zastupiteľstvu súhlasiť s použitím mestských pozemkov parcela registra „C“ č. 8939/2, 8946/1, 8946/3, 6309/3 a parcela registra „E“ č. 747/20 (p. č. 8945 a 6311/3 – nezaložené na LV) na uloženie inžinierskych sietí a pozemku parcela registra „E“ č. 976 (p. č. 6295/1 – nezaložená na LV)na uloženie inžinierskych sietí a na umiestnenie trafostanice a zároveň schváliť predaj pozemku pod budúcou trafostanicou  v súvislosti s výstavbou „REZIDENCIA – B. S. TIMRAVY“ v Trnave pre účely vydania stavebného povolenia.
Na prijatie uznesenia je potrebný súhlas nadpolovičnej väčšiny prítomných poslancov MZ mesta Trnava.


[image: Umiestnenie trafostanice a rozvodu NN]Obrázok 1

[image: Umiestnenie trafostanice a prípojky VN]Obrázok 2

[image: celková situácia umiestnenia trafostanice a NN a VN rozvodov]Obrázok 3

